钦定古今图书集成/明伦汇编/官常典/第543卷 > 《为始安王拜征卤将军南兖州刺史章》
## 钦定古今图书集成/明伦汇编/官常典/第543卷 > 《为始安王拜征卤将军南兖州刺史章》

前人

绚服腾炤，懋册凝芬，夤对迷坠，惭泣交集。臣职右南
阳，谢蒲鞭之政；任重临淄，无遣狱之化。自分金帝阙，
参风尹讼，璧纬裁复，圭露讵淹，不悟旻灵拂采，霄景
汰色，复交书河楚，置传江吴，环章清润，旗文肃路，宠
艳内维，荣炫外圉，方梗名虑，有陋，莩识冲生䩄气，安
以输谢？不胜荒震屏营之情。